b'\n_START_ARTICLE_\nSatakunnan Kansansoutu\n_START_PARAGRAPH_\nSatakunnan Kansansoutu on Kokem\xc3\xa4enjoella j\xc3\xa4rjestett\xc3\xa4v\xc3\xa4 soututapahtuma. Vuosina 1985\xe2\x80\x932011 se soudettiin 109 kilometrin mittaisena Sastamalan Sylv\xc3\xa4\xc3\xa4n ja Porin Aittaluodon v\xc3\xa4lisen\xc3\xa4. Kyseess\xc3\xa4 ei ole kilpailu, vaan soutajat etenev\xc3\xa4t yhteisen aikataulun mukaan. Vuonna 2012 Satakunnan Kansansoutu j\xc3\xa4rjestettiin taloudellisten vaikeuksien johdosta 44 kilometrin pituisena \xc3\x84ets\xc3\xa4n ja Kolsin voimalaitosten v\xc3\xa4lill\xc3\xa4._NEWLINE_Satakunnan Kansansoutuun osallistui parhaimmillaan yli 3 000 soutajaa. Viime vuosina m\xc3\xa4\xc3\xa4r\xc3\xa4 on pudonnut reiluun tuhanteen. Vuoden 2012 uudistettuun soututapahtumaan odotettiin osallistujia vain noin 100 henke\xc3\xa4._NEWLINE_Tapahtumaan osallistutaan kirkkoveneill\xc3\xa4 ja pienemmill\xc3\xa4 soutuveneill\xc3\xa4 sek\xc3\xa4 kanooteilla. Alkuper\xc3\xa4isessa Poriin asti jatkuneessa soudussa oli osallistujille j\xc3\xa4rjestetty taukopaikkoja noin 10 kilometrin v\xc3\xa4lien. Osalla niist\xc3\xa4 oli my\xc3\xb6s muonitusta. Y\xc3\xb6pymiset j\xc3\xa4rjestettiin Kokem\xc3\xa4en Risteell\xc3\xa4 ja Harjavallassa. Matkan varrella olevien voimalaitosten padot ohitettiin kuljettamalla veneet autokyydill\xc3\xa4 niiden alapuolelle.  _NEWLINE_Vuonna 2017 Satakunnan Kansansoutu teki paluun ja se j\xc3\xa4rjestettiin 21-23.7.2017 kolmip\xc3\xa4iv\xc3\xa4isen\xc3\xa4.'